बिहार: आख़िर क्या है नरकंकालों की तस्करी का सच\nये कहना है छपरा रेल जीआरपी थाने में डीएसपी तनवीर अहमद जो मोतिहारी के संजय प्रसाद और बलिया के अमर कुमार की तरफ़ इशारा कर रहे हैं.

संजय प्रसाद को छपरा रेलवे स्टेशन पर सोमवार को पूछताछ काउंटर के पास एक बैग में रखे 50 नरकंकालों (16 नरमुंड और 34 कंकाल) के साथ गिरफ़्तार किया गया है.

संजय की निशानदेही पर छापेमारी कर बलिया के अमर कुमार को गिरफ़्तार किया गया है. अमर के पास से संजय नरकंकालों को ख़रीद कर ले जा रहे थे.

संजय से पूछताछ में पुलिस को पता चला है कि इन नरकंकालों को सड़क मार्ग से नेपाल और भूटान ले जाने की योजना थी. संजय के पास से एक मोबाइल, 2400 रुपये, दो एटीएम कार्ड, तीन अलग-अलग पहचान पत्र और नेपाल तथा भूटान की मुद्रा मिली है.

अंतरराष्ट्रीय कनेक्शन

पुलिस का कहना है कि संजय के मोबाइल की जांच से एक गिरोह के बारे में पता चला है और उसके अंतरराष्ट्रीय कनेक्शन होने के भी सुराग मिले हैं.

मुज़फ़्फ़रपुर ज़ोन के रेल एसपी संजय कुमार ने बीबीसी को बताया, "जीआरपी की स्पेशल टीमें नेपाल और भूटान भी पड़ताल के लिए जाएंगी."

एक स्पेशल टीम मंगलवार को जलपाईगुड़ी के लिए रवाना हुई जहां संजय का परिवार रहता है. इसके अलावा मोतिहारी स्थित उसके पैतृक आवास पर भी रेल पुलिस ने छापेमारी की है. यहां से संजय के चाचा सत्यनारायण साव को पूछताछ के लिए हिरासत में लिया गया है.

कहां से लाता था नरकंकाल?

इससे पहले 19 अक्तूबर को भी मुज़फ़्फ़रपुर रेलवे स्टेशन पर लावारिस हालत में रखे एक बैग में नरकंकाल मिले थे.

रेलवे पुलिस पहले ही इस मामले की जांच कर रही थी. इस बीच छपरा से नरकंकालों की बरामदगी ने सबको चौंका दिया. हालांकि, पुलिस ने इस बार बैग के साथ तस्कर संजय को भी गिरफ़्तार किया.

तनवीर अहमद के मुताबिक़, संजय के मोबाइल से मिले डिटेल के आधार पर इस तस्करी में पहला कनेक्शन बलिया का मिला. पूछताछ में संजय ने बताया कि वह बलिया-सियालदह एक्सप्रेस से छपरा तक आए थे.

पूछताछ के आधार पर पुलिस ने बलिया से अमर कुमार को भी मंगलवार को गिरफ़्तार किया. अमर शवों के अंतिम संस्कार का काम करते हैं.

तनवीर अहमद ने कहा, "पूछताछ में अमर ने माना है कि वह बलिया, बक्सर, छपरा में गंगा के किनारे से सड़े-गले या अधजले शवों से नरकंकाल निकालकर संजय को बेचता था."

एक नरमुंड की क़ीमत 200 रुपये

तनवीर ने कहा कि अमर और संजय से जो जानकारी मिली है उसके मुताबिक़, "एक इंसानी खोपड़ी की...\n\ntl;डॉ:
"इंसान चाहे जिस भी जाति-धर्म का हो. सबके जीवन के अंत में एक संस्कार होता है, जिससे आत्मा को मुक्ति मिलती है. मानव शरीर को मिट्टी में ही मिल जाना है- चाहे वह किसी क़ब्र में दफ़न होकर मिट्टी बने या आग में ख़ाक हो जाए. इन लोगों ने वो भी नहीं होने दिया. इसलिए ये मामला ज़्यादा संवेदनशील है."